Vitalis Blesensis
Vitalis Blesensis Res apud Vicidata repertae: Nativitas: 12. saeculum; Blesae Obitus: 2. millennium; Patria: Francia Borboniensis Vitalis Blesensis (Francogallice Vital de Blois), qui Blesis natus saeculo XII floruit, fuit poeta comoediographus Latinus Francogalliae. Duas comoedias composuit versibus elegiacis (sicut et Pamplilus et Guilelmi Blesensis comoediae compositae sunt), unam Querolum, alteram Getam. Querolus a Vitali scriptus Querolum antiquum et Aululariam Plauti imitatur, Geta autem Amphitruonem Plautinum, sed fabulam mutat (Amphitruo non rex, sed philosophus Graecus et Mercurius servum eius argumentis sophisticis decipit). Saepe a discipulis linguae Latinae comoediae legebantur, et Eberhardus Alemannus in Laborinto scripsit: Ludit Geta gemens quia captus Mercuriali Arte Iovem lectus Amphitrionis habet.